

**Κως, 13 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Η πιο όμορφη συνάντηση : οι μαθητές του 1ου Γυμνασίου Κω στο Δήμαρχο”

Την πιο ωραία επίσκεψη δέχθηκε σήμερα ο Δήμαρχος Κω κ. Γιώργος Κυρίτσης.

Αντιπροσωπεία μαθητών του 1ου Γυμνασίου Κω μαζί με τον Γυμνασιάρχη κ. Παναγιώτη Πυλιγκό, την καθηγήτρια κ. Βάσω Καλύβα και την Πρόεδρο του Συλλόγου Γονέων και Κηδεμόνων κ. Δέσποινα Τουρτουλή, επισκέφθηκαν τον Δήμαρχο για να τον ευχαριστήσουν για την ανακατασκευή και επαναλειτουργία του σχολείου τους.

Τα χαρούμενα πρόσωπα των παιδιών αλλά και οι νέες διεκδικήσεις που έθεσαν προς το Δήμαρχο, είναι το πιο θετικό μήνυμα.

Οι μαθητές ενημέρωσαν το Δήμαρχο για το ενδιαφέρον τους σχετικά με δυο ενδιαφέροντα εκπαιδευτικά προγράμματα, το ένα από αυτά είναι κινηματογραφικό και το άλλο περιβαλλοντικό.

Στο εκπαιδευτικό περιβαλλοντικό πρόγραμμα που αφορά στην Αειφορία θα πραγματοποιηθεί επίσκεψη στη Θεσσαλονίκη, στην οποία τα παιδιά θέλουν πολύ να παρευρεθούν και ζήτησαν από τον Δήμαρχο τη βοήθεια του.

Ο Δήμαρχος Κω ανταποκρίθηκε άμεσα, ενημερώνοντας τα παιδιά ότι ο Δήμος θα στηρίξει την επίσκεψη τους στη Θεσσαλονίκη και ζήτησε από τους μαθητές να τον ενημερώνουν άμεσα τόσο για τις δραστηριότητες τους όσο και για όλα τα ζητήματα που αφορούν στο σχολείο τους.

**Γραφείο Τύπου Δήμου Κω**